11. ΝΟΜΟΘ. ΔΙΑΤΑΓΜΑ υπ' αριθ. 22 της 18/26 Ιουν. 1973 (ΦΕΚ Α' 131) Περί ιδρύσεως Πανεπιστημιακής Φοιτητικής Λέσχης παρά τω Πανεπιστημίω Ιωαννίνων. Άρθρ.1.-Ιδρύεται παρά τω Πανεπιστημίω Ιωαννίνων "Πανεπιστημιακή Φοιτητική Λέσχη" ως παράρτημα αυτού, αποσκοπούσα εις την βελτίωσιν των βιοτικών συνθηκών των φοιτητών και φοιτητριών του Πανεπιστημίου τούτου, εις την ψυχαγωγίαν, άθλησιν και προαγωγήν της κοινωνικής και πνευματικής μορφώσεως αυτών. Άρθρ.2.-Τα της διοικήσεως, της διαρθρώσεως κατά κατηγορίας, κλάδους και βαθμούς των εις προσωπικόν θέσεων, τα των προσόντων και του τρόπου προσλήψεως, τα των πόρων της λέσχης, τα των δικαιωμάτων και υποχρεώσεων εν γένει των φοιτητών ως και πάσα άλλη λεπτομέρεια οργανώσεως και λειτουργίας της καθορισθήσονται δια Π.Δ/των εκδιδομένων προτάσει του Πρωθυπουργού ως προϊσταμένου του Υπουργείου Προγραμματισμού και Κυβερνητικής Πολιτικής και των Υπουργών Εθνικής Παιδείας και Θρησκευμάτων και Οικονομικών μετά γνώμην της Συγκλήτου του Πανεπιστημίου. Άρθρ.3.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 